**Datum: 20.06.2025. SAOPŠTENJE ZA MEDIJE**

**Stiže još jedan ljetni broj m:agazina**

Dobro došli i u ovo ljeto! Najduži dani u godini su sada pred nama, vremena taman dovoljno da se odmaramo, putujemo, uživamo, povezujemo se.

Upravo o povezivanju, ali onom digitalnom, i to za sve, govori - tema broja ovog ljetnog izdanja m:agazina. Digitalna inkluzija više nije luksuz ili dodatna opcija – ona je osnovno ljudsko pravo. Kako izgleda društvo u kojem je svima omogućeno da budu dio digitalnog svijeta i šta možemo učiniti da to postane stvarnost?

Ljeto je i vrijeme za nove zvijezde m:tel ponude, pa ovoga puta izdvajamo HONOR 400 i HONOR 400 Pro, uređaje koji uz snažne performanse i moderan dizajn donose pravo osvježenje na tržištu.

Zavirili smo i u svijet budućnosti, koji se više ne može nazvati dalekim – tu su AI agenti koji komuniciraju, organizuju, predlažu i već mijenjaju način na koji radimo i živimo. A jedan korak dalje vodi nas priča o računaru koji koristi ćelije ljudskog mozga, što samo pokazuje da granica između nauka o čovjeku i tehnologije nikada nije bila tanja.

Kao i uvijek, i u ovom broju posebnu pažnju posvećujemo mladima – predstavljamo pobjednike Regionalnog App izazova, a tu je i priča o „Razumnoj priči“, podkastu udruženja „Nova generacija“, pokrenutom s ciljem da otvori važne teme iz ugla mladih, stručnjaka i onih koji žele bolje društvo.

Gdje god bili ovog ljeta, neka m:agazin bude vaša digitalna hladovina: mjesto za opuštanje, ali i razmišljanje, nove ideje i planove.

**Ugodno ljeto vam želimo i hvala što se družite s nama iz broja u broj!**

**Rashladite se uz novi ljetni** [**45. broj m:agazina**](https://mtelblog.ba/wp-content/uploads/2025/06/magazin-45.pdf)**.**

Ključne riječi: m:tel, m:agazin

Izvor fotografija: m:tel